Source: https://ispis.sk/judikatura/KSKE/7Sp65/2009
Timestamp: 2020-04-01 08:56:41+00:00
Document Index: 12250732

Matched Legal Cases: ['§ 31', '§ 32', '§ 249', '§ 164', '§ 246', '§ 42', 'súd ', 'súd ', 'súd ', '§ 164', '§ 246', 'súd ', '§ 164', 'súd ', 'súd ']

KSKE 7 Sp 65/2009 - iSpis
iSpis Judikatúra – KSKE 7 Sp 65/2009
KS v Košiciach, dátum 09.02.2012, sp.zn. KSKE 7 Sp 65/2009
§ 31 ods. 1 zákona č. 162/1995 § 32 ods. 2 zákona č. 162/1995 OSP § 249 ods. 2 OSP
§ 164 OSP § 246c ods. 1 OSP § 42 ods. 3 OSP
10SZR44/2012
Súd: Krajský súd Košice Spisová značka: 7Sp/65/2009 Identifikačné číslo súdneho spisu: 7009201424 Dátum vydania rozhodnutia: 09. 02. 2012 Meno a priezvisko sudcu, VSÚ: JUDr. Pavol Naď ECLI: ECLI:SK:KSKE:2012:7009201424.3
Opravné uznesenie Krajský súd v Košiciach v právnej veci žalobcu: Krajský prokurátor v Košiciach, so sídlom Mojmírova 5, Košice, proti žalovanému: Správa katastra Michalovce, so sídlom Sama Chalúpku č. 18, Michalovce, za účasti účastníkov konania: Elán, a.s. so sídlom Mlynská 39, Spišská Nová Ves a IMBIZ s.r.o. so sídlom Mlynská 39, Spišská Nová Ves, zastúpený v konaní spoločnosťou Hudec s.r.o., ktorá koná prostredníctvom advokáta JUDr. Mareka Hudeca, so sídlom Lazaretská 23, Bratislava, o preskúmanie rozhodnutia žalovaného č. V 1767/2005 z 27.6.2005, takto
O p r a v u j e záhlavie rozsudku Krajského súdu v Košiciach, č. k. 7Sp/65/2009-95 zo dňa 6. októbra 2011 tak, že spoločnosť Hudec s.r.o. zastupuje iba účastníka IMBIZ s.r.o., so sídlom Mlynská 39, Spišská Nová Ves.
Krajský súd v Košiciach rozsudkom č. k. 7Sp/65/2009-95 zo dňa 6.10.2011 žalobu v danej veci zamietol a zároveň rozhodol, že žiaden z účastníkov nemá právo na náhradu trov konania.
V záhlaví vyššie uvedeného rozsudku došlo k chybe v písaní z dôvodu nesprávneho uvedenia, že Advokátska kancelária Hudec s.r.o. zastupuje účastníkov IMBIZ s.r.o. a Elán, a.s., avšak z priloženého plnomocenstva je zrejmé, že spoločnosť Hudec s.r.o. zastupuje iba účastníka IMBIZ s.r.o..
Podľa § 164 O.s.p. použitého v spojení s § 246c ods. 1 prvá veta O.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť.
Vzhľadom na vyššie uvedené bolo potrebné vydať opravné uznesenie podľa § 164 O.s.p., v ktorom už súd správne uviedol, že spoločnosť Hudec s.r.o. zastupuje iba účastníka IMBIZ s.r.o..
Proti tomuto uzneseniu možno podať odvolanie do 15 dní odo dňa jeho doručenia na Najvyšší súd SR v Bratislave prostredníctvom tunajšieho súdu, a to písomne v dvoch vyhotoveniach.